Փարիզում կար մի հայտնի արգենտինացի ռեժիսոր՝ արմատներով հրեա, անունը Օսկար Սիստո էր, շատ ավանգարդիստ ռեժիսոր էր: Ինքը բացել էր իր անձնական մասնավոր դպրոցը: Օնլայն ընդունելության թերթիկը լրացնելուց հետո ես հրավիրվեցի դպրոց՝ մտածելով, որ ավելի մանրամասն են ներկայացնելու՝ ինչ է լինելու քննությանը։ Շատ ուրախ գնացի, պարզվեց, որ ես միանգամից քննության եմ գնացել։ Ռեժիսորն ինձ հարցրեց՝ արդյո՞ք պատրաստվել եմ: Ես ասացի, որ այն էլ՝ ինչպես, օր ու գիշեր պատրաստվել եմ։ Մի խոսքով, քննության ժամանակ պատմեցի անեկդոտ, հետո մի հատ ասմունքեցի, մի հատ էլ նվագեցի ու ընդունվեցի…